Snježana Mulić-Softić

Snježana Mulić-Softić (nascet quam Snježana Mulić) es un autoressa e jurnalist de Bosnia e Herzegovina. Ella nascet li 14-im septembra 1962 in Sarajevo.

Personal vive
Snježana Mulić-Softić nascet e finit li scole in Sarajevo. Ella studiat jurnalisme al facultá de political scientie in Sarajevo.

In li annu 2012 Snježana Mulić-Softić maritat Osman Softić.

Professional vive
Snježana Mulić-Softić laborat quam redactora del jurnal BH Dani, del jurnal Slobodna Bosna e del station de television TV Hayat. Ella anc esset portparola del Bosna Bank International. Ella labora nu quam jurnalista in li station de television Al Jazeera Balkans.

Ella anc es li autoressa del documentari film Pismo preporučeno srcem pri li vive in li assediat cité Sarajevo durant li Guerre Intern de Bosnia e Herzegovina e li documentari film Jetimi pri un infante ex un mixtet maritage durant li Guerre Intern de Bosnia e Herzegovina in Sarajevo.

Quam membre del projecte 1000 Peace Women Snježana Mulić-Softić esset nominat por li Nobel-premie de Pace in li annu 2005. 

In li annu 2005 esset publicat li colection de curt-racontas Sanduk po mjeri. Su roman Povratak (Retorn) ex li annu 2010 esset in li annu 2013 anc traductet in anglesi.

Bibliografie
 Sanduk po mjeri (2005): Colection de curt-racontas.
 Povratak (2010): Roman pri li retorn de refugientes in Bosnia e Herzegovina pos li fine del Guerre Intern de Bosnia e Herzegovina 1992-1995.
 Krsta po meri (2011).

Fontes
 Biografie de Snježana Mulić in li anglesi version de su libre Povratak sur li págine 153-154. Compara Snježana Mulić: Return. Conectum, Sarajevo 2013.

Categorie: Bosnia e Herzegovina